**KAIŠIADORIŲ R. RUMŠIŠKIŲ ANTANO BARANAUSKO GIMNAZIJA**

**DIREKTORIAUS ARTŪRO ČEPULIO**

**2021 METŲ VEIKLOS ATASKAITA**

2022-01-14 Nr. \_\_\_\_\_\_\_\_

Rumšiškės

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| **Bendra informacija.** Kaišiadorių r. Rumšiškių Antano Baranausko gimnazijos bendruomenė yra susitarusi dėl vizijos „Atvira, saugi, ugdanti pilietišką asmenybę gimnazija, kurioje gera ugdytis ir ugdyti.’’ Gimnazijos misija vizijai įgyvendinti- < „ … teikia kokybišką ikimokyklinį, pradinį, pagrindinį ir vidurinį išsilavinimą, tenkina kiekvieno mokinio poreikius ir polinkius, ugdo kūrybingą, atsakingą ir atvirą asmenybę, sugebančią kritiškai mąstyti ir formuoti savo gyvenimą nuolat besikeičiančioje aplinkoje. Gimnazijos vizijos ir misijos įgyvendinimas paremtas šiomis vertybėmis: bendradarbiavimu (atvirumas dialogui, pagalba, komandinis darbas, kiekvieno atsakomybe siekiant mokyklos pažangos), pilietiškumu (laisvos asmenybės sąmoningas ir atsakingas rūpinimasis ne tik savimi, bet ir savo aplinka, bendruomene, lietuvių kalba ir tradicijomis), saugumu (pagarbūs santykiai tarp bendruomenės narių palankioje darbui ir ugdymui(si) aplinkoje). 2021 metais rugsėjo 1 d. mokėsi/ugdėsi 536 mokinių. 18 mokinių daugiau nei 2020 m. rugsėjo 1 d. 2021 m. buvo patvirtinti 23 klasių komplektai ir 2 ikimokyklinio ugdymo grupės Dovainonių skyriuje. Kaišiadorių rajono savivaldybės tarybos 2021 m. spalio 28 d. Nr. V17E-246 buvo patvirtintas didžiausias (52,01) leistinas etatų ( 0,07 etato mažiau nei 2020 m.), išlaikomų iš valstybės biudžeto dotacijų, skaičius ir 29,19 etatai (1 etatu mažiau nei 2020 m.) iš savivaldybės biudžeto dotacijų.**Informacija apie 2021 metų asignavimus ir jų panaudojimą.** Savivaldybės biudžeto lėšų (B) sąmata 2021 metais su patikslinimais sudarė 387 900 Eur t.y., 11 proc. mažiau nei 2020 m. Iš jų: darbo užmokesčiui ir socialinio draudimo įmokoms skirta 267 300 Eur, prekių ir paslaugų naudojimui skirta 103 700 Eur, ilgalaikiam materialiajam turtui įsigyti 0,00 Eur. 2021 m. rugsėjo 1 d. duomenimis vienam vaikui išlaikyti iš savivaldybės biudžeto buvo skirta 727 Eur, t.y. 13.5 proc. mažiau nei 2020 m. Biudžeto asignavimų (specialiosios tikslinės dotacijos mokymo lėšoms finansuoti) sąmatą sudarė 1 034 132 Eur t.y. 8,4 proc. daugiau nei 2020 m. Iš jų: Ugdymo planui įgyvendinti (DU ir Socialiniam Draudimui) 951 732 Eur. Prekių ir paslaugų įsigijimo išlaidos – 61 800 Eur. 2021 m. rugsėjo 1 d. duomenimis vienam mokiniui išlaikyti iš mokymo lėšų buvo skirta 1 932 Eur t.y., 5,34 proc. daugiau nei 2020 m. Gyventojų pajamų 1,2 proc. gautos lėšos – 5 418 Eur. Už patalpų nuomą 514 Eur. Už ikimokyklinės ugdymo grupės išlaikymą (maitinimas ir ugdymas) – 9 145 Eur.**Informacija apie tikslų ir uždavinių įgyvendinimą pagal programas.** Įgyvendinant 2021-2023 metų strateginio plano Ugdymo programos (01) strateginį tikslą „Tobulinti pamokos organizavimą siekiant kiekvieno mokinio individualios pažangos“ efekto vertinimo kriterijaus rezultatas  Mokinių mokymosi kokybė proc. planuotas 52,6 –pasiektas 50,6. Kito efekto vertinimo kriterijaus rezultatas „Bendras valstybinių brandos egzaminų vidurkis“ 2021 metais buvo planuotas 46,4 – pasiektas 50,6 balai.Įgyvendinant 2021-2023 metų strateginio plano (01-01) uždavinį „Pamokos planavimo tobulinimas, orientuotas į mokinio pažangą ir mokymąsi bendradarbiaujant” 2021 metų veiklos plane buvo numatytas tikslas „Tobulinti pamokos planavimą, orientuotą į mokinio pažangą”, kuriam pasiekti buvo įgyvendintos šios priemonės: atliktas mokytojų kvalifikacijos tobulinimo poreikių tyrimas ir nustatyti 2021 metų prioritetai. Pagal numatytus prioritetus kvalifikaciją tobulino daugiau nei 90 proc. mokytojų. Toliau įgyvendinant nuotolinį mokymą didelis dėmesys buvo skirtas virtualių aplinkų, skaitmeninio ugdymo turinio taikymui ugdymo procese, todėl 95 proc. mokytojų ugdėsi dalykines IT kompetencijas įvairiuose mokymuose, seminaruose. Gimnazijos informacinių technologijų mokytoja paruošė programą „Virtualioji mokymosi aplinka „Moodle“ ir organizavo gimnazijos mokytojams seminarus birželio ir rugpjūčio mėnesiais, kuriuose dalyvavo daugiau nei 90 proc. mokytojų. 2021 m. gimnazijos mokytojai pateko į 10 Lietuvoje atrinktų mokyklų sąrašą, dalyvausiančių Erasmus+ KA2 projekte „STEAM ugdymo tobulinimas“ („Development of STEAM education“) Nr. 2020-1-LT01-KA201-077935.Įgyvendinant 2021-2023 metų strateginio plano (01-02) uždavinį „Ugdymo(si) pagalbos ir mokinio pažangos stebėjimo ir fiksavimo modelio kūrimas“ 2021 metų veiklos plane buvo numatytas tikslas „Tobulinti ugdymo(si) pagalbos, mokinio pažangos stebėjimo ir fiksavimo modelį”. 2021 m. buvo toliau tobulinama mokinio individualios pažangos sistema. Visi mokytojai, atsižvelgdami į mokomojo dalyko specifiką, bendradarbiaudami su kolegomis ir savo mokiniais, kuria mokinio individualios pažangos stebėjimo ir vertinimo formas ir jas taiko. 90 proc. 1- 8 klasių mokinių žino, kaip yra vertinami, ir aktyviai įsivertina save, numato mokymosi lūkesčius ir kryptingai jų siekia. 90 proc. ikimokyklinio ir priešmokyklinio ugdymo vaikų svarbiausi pasiekimus atskleidžiantys įrodymai kaupiami pasiekimų aplanke. Tai ugdytinių darbelių, užduočių, vaikų kalbos (samprotavimai, žodinė kūryba ir kt.), veiklos stebėjimo užrašai, pedagogų įrašai, pastabos, komentarai apie vaiko pasiekimus, rodantys vaiko pažangą per tam tikrą laiko tarpą, anketos tėvams. Į pasiekimų aplanką dedami tik tie įrodymai, kurie apie vaiko žinias ir supratimą pasako ką nors nauja, rodo jo tobulėjimą, išryškina gabumus, interesus, atskleidžia ugdymosi poreikius. Mokytojos sudaro sąlygas tėvams nuolat susipažinti su vaiko pasiekimų aplanku. Mokinių individualios pažangos aptarimams organizuoti ir siekiant laiku identifikuoti mokinius, kuriems kyla mokymosi sunkumų, virtualiame diske sukurta klasės pažangos stebėjimo forma, kurioje 2-3 kartus per metus fiksuojama mokinio mokymosi motyvacija, elgesys, mokėjimas mokytis ir pokytis. Šie duomenys analizuojami klasių „Apvaliojo stalo” susirinkimuose, klasių valandėlių metu, aptariama su tėvais.Prasidėjus nuotoliniam ugdymui virtualiam diske buvo sukurta ir toliau taikoma “Nuotolinio mokymosi stebėsenos lentelė”, kurioje kiekvieną savaitę fiksuojamas (vertinamas) mokinio dalyvavimas sinchroninėse ir asinchroninėse pamokose. Tai padėjo nuolat stebėti mokinių mokymosi procesą, rezultatus ir laiku nustatyti kylančius mokymosi sunkumus, priimti sprendimus, numatyti konkrečias priemones ir atlikti tų priemonių poveikio analizę. Jau treti metai gimnazijoje taikoma Mokinių kuravimo sistema.Sisteminga ir kryptinga mokyklos bendruomenės veikla (aiškūs tikslai, suplanuoti veiksmai, sutartos atsakomybės, sisteminis veikimas, rezultatų stebėsena, aptarimas, tolimesnių veiksmų numatymas) ugdė mokinių savarankiškumą ir atsakomybę. 2020–2021 mokslo metais 5–12 kl. mokinių 53,1 proc. pagerino mokymosi rezultatus ir 1,1 proc. mokinių turi tą patį įvertinimą. Pagrindiniu ir aukštesniuoju lygiu baigė 50,6 proc. visų klasių mokiniai. Buvo taikomi individualios pažangos stebėjimo įrankiai, kurie 86 procentams 1-8 klasių mokinių buvo paveikūs. Visų VBE įvertinimų vidurkis 50,6 (praėjusiais metais buvo 46,4) ir yra aukštesnis už Kaišiadorių r. savivaldybės bendrojo ugdymo mokyklų vidurkį (45,5). 100 proc. mokinių įgijo vidurinį išsilavinimą ir gavo brandos atestatus. Vienas mokinys lietuvių kalbos ir literatūros valstybinio egzamino buvo įvertintas šimtu balų. Pakankamai aukšti mokinių pasiekimai įvairiose rajoninio etapo olimpiadose : I,II, III vietos informacinių technologijų; II ir III vietos chemijos; I, II ir III vietos lietuvių kalbos ir literatūros; I vieta fizikos; I ir II vietos matematikos; III vieta biologijos; II, III vietOS rusų kalbos; I ir III vietos istorijos; I, II ir III vietos geografijos, I, II ir III vietos anglų kalbos, I,II ir III vietos dailės . Taip pat pasiekta laimėjimų įvairiuose konkursuose: 1-4 klasių mokinių meninio skaitymo konkurso rajoninio etapo nugalėtojai, Tarptautinio jaunimo epistolinio rašinio laureatė.Siekdama kurti ir plėtoti mokinių gebėjimų atpažinimo vystymo sistemą, įgalinančią mokytojus ir psichologus pažinti mokinio gebėjimus ir parinkti jiems tinkamiausią ugdymą, gimnazija dalyvavo Nacionalinės švietimo agentūros projekte „Mokinių gebėjimų atskleidimo ir jų ugdymo sistemos plėtra“ (Nr. 09.2.2-ESFA-V-707-04-0001). Projekto metu išbandėme 2017–2019 metais sukurtą didelį mokymosi potencialą turinčių mokinių atrankos sistemą ir jiems parengtus 3-8 kl. specialius (lietuvių kalbos, matematikos ir gamtos mokslų) modulius.Įgyvendinant 2021-2023 metų strateginio plano Ugdymo(-si) aplinkos tobulinimo programos (02) strateginį tikslą, siekiant užtikrinti higienos normų reikalavimus atitinkančią kokybišką ugdymo(si) aplinką, įgyvendinant ugdymo(si) aplinkos atitinkančios HN 21:2011 ir mokyklų aprūpinimo standartų reikalavimus iš gimnazijos bendro ploto - 4468 m2 , atnaujintas (renovuotas) - 2385 m2 , t.y. 53,4 proc. Skyriaus bendro ploto - 896 m2, atnaujintas (renovuotas) – 293 m2 , t.y. 32,7 proc. Vadovaudamiesi pasidalintosios lyderystės principais dauguma mokytojų ieškojo partnerių, siekdami pagerinti ugdymo(si) aplinką, diegdami virtualias mokymosi aplinkas, kurios padeda kokybiškiau organizuoti nuotolinį ugdymą(si).  Įgyvendinant 2021-2023 metų strateginio plano (02-01) uždavinį „Pageidaujamo elgesio skatinimas“ 2021 metų veiklos plane buvo numatytas tikslas „Plėtoti bendruomenės socialinio emocinio ugdymo(si) kompetencijas” ir uždaviniai „Gimnazijos bendruomenės mikroklimato gerinimas” ir „Mokinių pageidaujamo elgesio formavimas ir skatinimas”, kuriems pasiekti buvo įgyvendintos priemonės. Penkiolika gimnazijos mokytojų tobulino savo žinias dalyvaudami LION QUEST programos “Paauglystės kryžkelės” ir “Laikas kartu” mokymuose. Visose 5-12 klasėse, klasių valandėlių metu, mokiniams vedami užsiėmimai pagal “Paauglystės kryžkelės“ programą, 1-4 klasių mokiniams vedami “Antro žingsnio” programos užsiėmimai. Mikroklimatui gerinti gimnazijoje buvo atlikti tyrimai: “Psichologinis saugumas darbe”, kuriame dalyvavo apie 80% visų gimnazijos darbuotojų, mokinių adaptacijos tyrimai pirmose ir penktose klasėse, kuriame dalyvavo 90% mokinių. Mokinių adaptacijos tyrimas padėjo išsiaiškinti klasėse esamas problemas ir numatyti pagalbos būdus kaip jas spręsti.  1-4 klasių mokiniams buvo vedami individualūs ir grupiniai užsiėmimai skatinant tinkamą vaikų jausmų raišką, bendravimo kultūrą. Įgyvendinat projektą „Arbatinės ant ratų“ buvo pravesti du nuotoliniai užsiėmimai 4 ir 5 klasių mokiniams. 6-8 klasių mokiniai dalyvavo VšĮ „Darnaus vystymosi projektai“ organizuotose individualiose psichologinėse konsultacijose. Teikta individuali pagalba 25 mokiniams, kuriems nuotolinio mokymosi metu pablogėjo emocinė būsena, elgesys, mokymosi rezultatai. Šiems mokiniams buvo sudarytos sąlygos mokytis kontaktiniu būdu gimnazijoje, teikiama specialistų pagalba. Organizuoti du renginiai skirti gimnazijos bendruomenei: „Psichinės sveikatos diena“ ir „Tolerancijos diena“. Gimnazijos bendruomenės mikroklimatui gerinti organizuotas „Tėvų vakaras“. Skatinant tėvų, vaikų ir mokytojų abipusį bendruomeniškumą. SEU įgyvendintos veiklos: aptarta 2020 m. rugsėjo mėn. atlikta Kaišiadorių r. švietimo įstaigų socialinio – emocinio ugdymo tyrimas ir 2021m. lapkričio mėn. Rumšiškių Antano Baranausko gimnazijos darbuotojų apklausos „Psichologinis saugumas mokykloje“ rezultatai. Įgyvendinamos SEU programos „Lion quest“ ir „Antras žingsnis“ 1-12 klases. 3 mokytojai dalyvavo Nacionalinė švietimo agentūra organizuojamose Savitarpio pagalbos grupių mokymuose. Įgyvendinant 2021-2023 metų strateginio plano (02-03) uždavinį „Užtikrinti higienos normų reikalavimus atitinkančią kokybišką ugdymo(si) aplinką“ 2022 metų veiklos plane buvo numatytas tikslas “Užtikrinti higienos normų reikalavimus atitinkančią kokybišką ugdymo(si) aplinką” ir uždavinys “Renovuoti ir plėsti” ugdymo aplinkas”. Įgyvendinant tikslą ir uždavinius kasmet formuojamas ugdomosios aplinkos turtinimo ir modernizavimo poreikis trejiems metams, kurio tikslas – tikslingai planuoti lėšas vadovėliams ir mokymo priemonėms, kompiuterinei ir organizacinei technikai, mokykliniams baldams įsigyti, patalpoms modernizuoti ir atnaujinti. Gimnazijos mokymo priemonių bazei turtinti ir modernizuoti, patalpų remontui panaudotos visos gautos lėšos. Skaitmeninei ugdymo plėtrai buvo skirta 14 600 Eur. Iš šių lėšų įsigyta Eduka klasės mokomoji licencija 2700 Eur, planšetinių kompiuterių pakrovimo spintelė 1690 Eur, 11 kompiuterių 5658 Eur, internetinė kamera su integruotu mikrofonu 516 Eur, 2 spausdintuvai 722 Eur, pedagogų skaitmeninio raštingumo kompetencijos kelti 330 Eur. buvo įsigytos 4 interaktyvios lentos, 20 nešiojamų kompiuterių, mokymo priemonėms (vadovėliams) įsigyti buvo skirta 3997 Eur ( 7794 Eur mažiau nei 2020 m.) Iš savivaldybės biudžeto dotacijų buvo atlikti teritorijos aptvėrimo tvora dabai už 14 480 Eur, sporto salės lubų sutvirtinimas 3000 Eur, Dovainonių skyriuje įrengtos lauko supynės 2 vnt 1650,00 Eur. Iš mokymosi lėšų įsigyti ir sumontuoti interaktyvūs ekranai 3 vnt. 9430 Eur. Įgyvendinant 2021-2023 metų strateginio plano (02-04) uždavinį „Užtikrinti socialinių paslaugų teikimą mokiniams“ nemokamas maitinimas skirtas 157 mokiniams, t. y. 29.00 proc. nuo visų gimnazijos besimokančių mokinių ( 5 proc. daugiau nei 2020 m.). Į gimnaziją ir iš jos pavežami toliau kaip 3 kilometrai nuo gimnazijos gyvenantys 251 mokinys. Mokiniai pavežami 3 mokykliniais Geltonaisiais autobusais (7 reisai prieš pamokas ir 8 reisai po jų), SĮ „Kaišiadorių paslaugos“ ir UAB „Transralis“ autobusais. Įgyvendinant numatytus 2021-2023 metų strateginio plano, 2021 metų metinio plano, pedagoginės priežiūros, pagalbos specialistų, vaiko gerovės komisijos ir kt. tikslus ir uždavinius juos reikėjo koreguoti atsižvelgiant į koronaviruso pandemiją. Tačiau puoselėjant dialogą su visais gimnazijos bendruomenės nariais (mokytojais, tėvais, mokiniais), panaudojant gimnazijos žmogiškuosius, materialinius resursus pavyko įgyvendinti Valstybės lygio ekstremaliosios situacijos valstybės operacijų vadovo sprendimus, Kaišiadorių rajono savivaldybės administracijos direktoriaus įsakymus ugdymo proceso organizavimo klausimais. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

 **1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys(toliau – užduotys) | Siektini rezultatai | Rezultatų vertinimo rodikliai(kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| Gerinti ugdymo(si) kokybę. | 8.1.1. Aukštesni mokinių mokymosi pasiekimai. 8.2.2. Vykdoma mokinių individualios pažangos stebėsena. | 8.1.1.1.35 procentų mokinių pagerės mokymosi rezultatai ir ne mažiau 45 procentai mokinių turės tą patį įvertinimą.8.1.1.2. Pagrindiniu ir aukštesniuoju lygiu baigs ne mažiau 46 procentai mokinių.8.1.2.1. Taikomi individualios pažangos stebėjimo įrankiai 82 procentams 1–8 klasių mokinių bus paveikūs.8.1.2.2. Pakoreguotas mokinio individualios pažangos stebėsenos tvarkos aprašas.  | 2020–2021 mokslo metais 5–12 kl. mokinių 53,1 proc. pagerino mokymosi rezultatus ir 1,1 proc. mokinių turi tą patį įvertinimą. Pagrindiniu ir aukštesniuoju lygiu baigė 50,6 proc. visų klasių mokiniai.Buvo taikomi individualios pažangos stebėjimo įrankiai, kurie 86 procentams 1-8 klasių mokinių buvo paveikūs. Buvo pakoreguotas mokinio individualios pažangos stebėsenos tvarkos aprašas. (patvirtintas direktoriaus 2021-11-17 įsakymu Nr.V-134).  |
| 8.2. Visapusiškai taikyti virtualią mokymosi aplinką „Moodle“, kuri užtikrintų efektyvesnį mokymosi procesą visiems ugdymo(si) proceso dalyviams. | 8.2.1. Mokytojų informacinių komunikacinių kompetencijų tobulinimas ir pasirengimas visapusiškai naudoti virtualią mokymosi aplinką „Moodle“.8.2.2. Veiksmingas virtualios mokymosi aplinkos „Moodle“ ir skaitmeninio turinio panaudojimas pamokose. | 8.2.1.1. Informacinę komunikacinę kompetenciją tobulino ne mažiau kaip 80 proc. mokytojų.8.2.2.1 100 procentų pradinio ugdymo mokytojų taikys skaitmenines priemones ir ne mažiau kaip 80 procentų pagrindinio ir vidurinio ugdymo mokytojų taikys pamokose skaitmenines priemones ir virtualią mokymosi aplinką „Moodle“.8.2.2.2. Ne mažiau kaip 40 procentų mokytojų dalinsis patirtimi taikant virtualią aplinką „Moodle“ pamokoje.8.2.2.3. Ne mažiau 30 procentų mokinių pasinaudos „Moodle“ virtualios aplinkos galimybėmis ir pagerins mokėjimo mokytis kompetenciją.8.2.2.4. Ne mažiau kaip 80 procentų 5-12 klasių mokinių teigiamai vertins virtualios aplinkos „Moodle“ naudojimą pamokose.8.2.2.5. 75 procentų stebėtų pamokų skaitmeninis turinys ir virtuali mokymo(si) aplinka bus taikoma tikslingai. | Gimnazijos informacinių technologijų mokytoja paruošė programą „Virtualioji mokymosi aplinka „Moodle“ ir organizavo gimnazijos mokytojams seminarus birželio ir rugpjūčio mėnesiais, kuriuose dalyvavo daugiau nei 90 proc. mokytojų. Visi pradinio ugdymo mokytojai pamokose taiko skaitmenines mokymo priemones. Daugiau kaip 80 proc. pagrindinio ir vidurinio ugdymo programų mokytojai taiko skaitmenines mokymo ir testavimo priemones (Eduka, Egzaminatorius.lt ir kt.) bei virtualią mokymosi aplinka „Moodle“. Daugiau nei 40 proc. mokytojų dalinosi patirtimi apie VMA panaudojimą pamokose. Visi 5–12 klasių mokiniai naudojosi „Moodle“ virtualios aplinkos galimybėmis ir kiekvienoje klasėje dalis mokinių pagerino mokėjimo mokytis kompetenciją. Iš vykdytos apklausos Tamo dienyne į klausimą „Ar buvo naudinga „Moodle“ virtualioji mokymosi aplinka nuotolinio mokymo(si) metu praėjusiais mokslo metais?“ Visi 9–12 klasių mokiniai atsakė teigiamai. 2021 metų sausio–balandžio mėnesiai buvo stebėtos mokytojų pamokos ir visose skaitmeninis turinys ir virtuali mokymo(si) aplinka buvo taikoma tikslingai.  |
| 8.3.Gerinti mokinių socialinį emocinį ugdymą. | 8.3.1.Parengtas ilgalaikis socialinio emocinio ugdymo planas.8.3.2.Vykdomas 1-12 klasių mokinių socialinis emocinis ugdymas. | 8.3.1.1. Suformuota ir patvirtinta socialinio emocinio ugdymo plano rengimo ir įgyvendinimo darbo grupė.8.3.1.2. Parengtas ir patvirtintas socialinio emocinio ugdymo planas.8.3.1.3. Ne mažiau kaip 80 procentų bus įgyvendinta socialinio emocinio ugdymo plane numatytų 2021 metų veiklų.8.3.2.1. Įgyvendinus socialinio emocinio ugdymo plano 2021 metų priemones savijauta pagerės ne mažiau kaip 85 procentams mokinių. | Gimnazijoje įgyvendinamas socialinių kompetencijų ugdymo modelis, skatinantis mokinių savanorystę po pamokų, kuri siejama su pilietiškumo ugdymu, mokyklos bendruomenės tradicijomis, pagalba, vykdomais projektais, kultūrinėmis bei socializacijos programomis, mokinių, mokyklos ir vietos bendruomenės poreikiais. Į veiklas įtraukiami socialiniai partneriai. Socialinių kompetencijų ugdymas vykdomas 1–12 klasėse. Mokiniai per mokslo metus turi atlikti naudingos visuomenei veiklos ne mažiau valandų, kaip nurodyta mokyklos ugdymo plane. Mokiniai renkasi jiems priimtiną socialinę veiklą po pamokų, apie dalyvavimą tokioje veikloje fiksuojama TAMO dienyno skiltyje „Socialinė-pilietinė veikla“. Veiklų aptarimas, pasiūla vykdoma klasių valandėlių, skirtų socialinei veiklai, metu. Kiekvienas mokinys dalijasi patirtimi, apmąsto, kaip jam sekasi ugdytis socialines kompetencijas, rašo refleksijas. Visi 5–11 klasių mokiniai klasių valandėlių metu įsivertina patobulintas socialines kompetencijas pagal kryptis (kūrybiškumas, veiksmas, pagalba), apmąsto, kuriame lygyje yra, planuoja tolimesnes veiklas. Penkiolika gimnazijos mokytojų tobulino savo žinias dalyvaudami „LION QUEST“ programos „Paauglystės kryžkelės” ir „Laikas kartu” mokymuose. Mokytojai–kuratoriai, kurie padeda mokiniams siekti motyvacijos, dalyvavo 8 val. mokymuose „Kaip išmokyti mokinius mąstyti ir spręsti problemas?“ Visose 5–12 klasėse, klasių valandėlių metu, mokiniams vedami užsiėmimai pagal „Paauglystės kryžkelės“ programą, 1–4 klasių mokiniams vedami „Antro žingsnio” programos užsiėmimai. Mikroklimatui gerinti gimnazijoje buvo atlikti tyrimai: „Psichologinis saugumas darbe”, kuriame dalyvavo apie 80% visų gimnazijos darbuotojų, mokinių adaptacijos tyrimai pirmose ir penktose klasėse, kuriame dalyvavo 90% mokinių. Mokinių adaptacijos tyrimas padėjo išsiaiškinti klasėse esamas problemas ir numatyti pagalbos būdus kaip jas spręsti. 1–4 klasių mokiniams buvo vedami individualūs ir grupiniai užsiėmimai skatinant tinkamą vaikų jausmų raišką, bendravimo kultūrą. Įgyvendinat projektą „Arbatinės ant ratų“ buvo pravesti du nuotoliniai užsiėmimai 4 ir 5 klasių mokiniams. 6–8 klasių mokiniai dalyvavo VšĮ „Darnaus vystymosi projektai“ organizuotose individualiose psichologinėse konsultacijose. Teikta individuali pagalba 25 mokiniams, kuriems nuotolinio mokymosi metu pablogėjo emocinė būsena, elgesys, mokymosi rezultatai. Šiems mokiniams buvo sudarytos sąlygos mokytis kontaktiniu būdu gimnazijoje, teikiama specialistų pagalba. Organizuoti du renginiai skirti gimnazijos bendruomenei: „Psichinės sveikatos diena“ ir „Tolerancijos diena“. Gimnazijos bendruomenės mikroklimatui gerinti organizuotas „Tėvų vakaras“. Skatinant tėvų, vaikų ir mokytojų abipusį bendruomeniškumą. Aptarti 2020 m. rugsėjo mėn. atlikto Kaišiadorių r. švietimo įstaigų socialinio – emocinio ugdymo tyrimo ir 2021m. lapkričio mėn. Rumšiškių Antano Baranausko gimnazijos darbuotojų apklausos „Psichologinis saugumas mokykloje“ rezultatai. Įgyvendinamos SEU programos „LION QUEST“ ir „Antras žingsnis“ 1–12 klases. 3 mokytojai dalyvavo Nacionalinė švietimo agentūros organizuojamose Savitarpio pagalbos grupių mokymuose. Socialinis emocinis ugdymas vykdomas kryptingai pagal gimnazijos direktoriaus patvirtintą socialinio emocinio ugdymo programą (direktoriaus 2021-04-22 įsakymas Nr V-45). |
| 8.4. Tobulinti vidaus darbo organizavimo procesus. | 8.4.1. Pedagogai ir administracijos darbuotojai naudojasi DVS „Kontora“.8.4.2. Dalyvauja centralizuotos buhalterijos tobulinimo procesuose.8.4.3. Dalyvauja bendrųjų funkcijų centralizavimo procese. | 8.4.1.1. 100 proc. pedagogų ir administracijos darbuotojų naudojasi DVS „Kontora“.8.4.1.2. Pasiektas ne mažiau kaip vienas pasiūlymas tobulinant buhalterinės apskaitos sričių/lygių tvarkos aprašą.8.4.1.3. Pateikti 1–2 pasiūlymus rengiant bendrųjų funkcijų centralizavimo tvarkos aprašus. | Tobulinant vidaus darbo organizavimo procesus visa pedagogų bendruomenė buvo supažindinta su DVS „Kontora“. Su gaunama informacija pedagogai, pagalbos mokiniui specialistai, bibliotekininkas supažindinami DVS „Kontoroje“. Dalyvavau susirinkimuose ir teikiau siūlymus svarstant buhalterinės apskaitos organizavimo sutarties projektą dėl darbo užmokesčio skaičiavimo ir mokėjimo tvarkos Kaišiadorių rajono savivaldybės biudžetinėse įstaigose, kurių buhalterinę apskaitą centralizuotai tvarko Kaišiadorių rajono švietimo ir sporto paslaugų centras. LMVA Kaišiadorių skyriaus siūlė mane įtraukti į centralizavimo darbo grupę (LMVA Kaišiadorių skyriaus 2021-04-13 protokolas Nr. 2021/01). LMVA Kaišiadorių skyriaus susirinkimuose buvo svarstytas ir pasiūlytas IT centralizavimo modelis: visuminis arba vieno žingsnio, t.y. vienu metu centralizuojant visų Kaišiadorių rajono biudžetinių įstaigų turimus informacinių technologijų specialistų etatus, įsteigiant šią paslaugą teikiantį skyrių prie Kaišiadorių švietimo ir sporto paslaugų centro ir etapinis, t y. IT ūkio centralizacijos procesą išskaidant trimis etapais, užtikrinant sklandų teikiamų paslaugų ir steigiamų etatų pereinamumą ir biudžetinėse įstaigose vykdomų veiklų kokybę. (LMVA Kaišiadorių skyriaus 2021-05-04 protokolas Nr. 2021/03). |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |  |  |
| --- | --- | --- | --- |
| Užduotys | Priežastys, rizikos  |  |  |
|  |  |  |  |

 **3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys/veikla | Poveikis švietimo įstaigos veiklai |
| Parengta paraiška ir pasirašyta sutartis su Kaišiadorių r. savivaldybe dėl „ Kokybės krepšelio“ finansuojamo iš Europos Sąjungos struktūrinių fondų projekto Nr.09.2.1-ESFA-V-719-01-0001 įgyvendinimo. | Kokybės krepšelio skyrimo tikslas – mokinių ugdymosi pasiekimų gerinimas. |
| Įgyvendintas Nacionalinės švietimo agentūros projektas **„**Mokinių gebėjimų atskleidimo ir jų ugdymo sistemos plėtra“ (Nr. 09.2.2-ESFA-V-707-04-0001). | Įgyvendindami projektą administracija, psichologas, pradinių klasių, 5–9 kl. gamtos mokslų, lietuvių kalbos, matematikos mokytojai dalyvavo Nacionalinės švietimo agentūros organizuojamuose pedagogų ir psichologų mokymuose ir konsultacijose apie vaikų gebėjimų atpažinimą ir ugdymo turinio pritaikymą didelį potencialą turintiems mokiniams.Naudojant specialią metodiką ir mokinių gebėjimų atpažinimo ir vertinimo instrumentą CFT20-R, gimnazijoje atrinkti didelį mokymosi potencialą turintys vaikai. Šių mokinių ugdymui 2021-2023 m.m. Ugdymo plane numatytos papildomos valandos specialiems moduliams (lietuvių kalbos ir matematikos dalykų) įgyvendinimui. Sudarytos galimybės mokiniams pagal jų poreikius įsivertinti savo žinias ir gebėjimus, ugdyti mokslinį kritinį mąstymą. |
| Inicijuotas, parengtas ir šiuo metu įgyvendinamas Lietuvos Junior Achievement ir verslumo ir eksporto plėtros agentūros „Versli Lietuva“ praktinio verslumo projektas „Accelerator\_x“. | Projekto metu mokiniams sutiekiama galimybė realizuoti savo verslo idėjas ir įkurti mokomąsias bendroves. Mokiniams organizuojamos mentorystės principu paremtos verslumo ir inovacijų stovyklos, eXpo renginiai bei kitos veiklos, kurios padeda lavinti komandinio darbo, komunikacijos ir verslumo įgūdžius, taip pat – stiprina supratimą apie ekonomiką ir verslą iš praktinės pusės. „Accelerator\_x“ programa suteikia 5–8 ir 9–12 klasių mokiniams galimybę išbandyti realaus verslo kūrimo pradmenis dar mokyklos suole, ką reiškia kurti, vystyti, valdyti verslą, priimti reikšmingus sprendimus. Mokiniai turėjo galimybę įgyti žinių, praversiančių kuriant verslą ateityje: ugdėsi lyderio savybes ir bendradarbiavimo įgūdžius, kūrybiškumą, drąsą priimti nepatogius sprendimus. Projekto įgyvendinimui buvo skirta 1000 Eur. 2021 m. gruodžio 11 d. „Litexpo“ kongresų ir parodų rūmuose įvyko tradicinė „Lietuvos Junior Achievement“ kalėdinė mugė, kurioje mokomosios bedrovės, dalyvaujančios „Accelerator x“ programoje pristatė savo sukurtas paslaugas ir produktus, dalinosi patirtimi ir gavo patarimų iš verslo ekspertų bei ekonomistų. Renginyje dalyvavo 130 jaunųjų bendrovių – beveik 400 mokinių. Tarp jų buvo ir mūsų gimnazijos atstovai. Gimnaziją atstovavo III klasės mokinių komanda. |
| Parengtas projektas„Kaišiadorių r. Rumšiškių Antano Baranausko gimnazijos pastato Rumšos g. 36 Rumšiškių mstl., rekonstravimo, pristatant priestatą techninis ir darbo projektas“ (Patvirtintas Kaišiadorių r. Rumšiškių Antano Baranausko gimnazijos direktoriaus 2021 m. gegužės 20 d. įsakymu Nr. V-49). | Parengtas projektas buvo paskelbtas CVP IS. Dėl nepakankamai projektui skirtų lėšų konkursas neįvyko. Neįsisavintos lėšos buvo panaudotos gimnazijos teritorijos aptvėrimo darbams. |
| Nuotolinio mokymo organizavimas koronaviruso (COVID-19) pandemijos metu. | Tęsiantis koronaviruso (COVID-19) pandemijai ugdymas I metų pusmetyje buvo organizuojamas vykdant nuotolinį mokymą. Siekdamas laiku identifikuoti nuotolinio mokymo(si) problemas, sistemingai vykdžiau nuotolinio mokymo(si) stebėseną. 2021 m. sausio –balandžio mėnesiais buvo organizuojamas mokykloje kontaktinis mokymas 1–8 klasių mokiniams, kurie turėjo mokymosi problemų iš namų. Įgyvendinant Operacijų valdymo vadovo sprendimus buvo organizuojamas mokinių testavimas, renkama informacija apie darbuotojų skiepijimąsi. Organizuotos konsultacijos mokiniams dėl žinių spragų atsiradusių pandemijos laikotarpiu. Papildomai, panaudojant ŠMSM skirtas lėšas, 2020–2021 m. m. II pusmetį mokiniams, pasirinkusiems VBE, vyko 164 konsultacijos (konsultuota 194 mokiniai). 2021–2022 m. m. I pusmetį vyko 788 konsultacijos (konsultuoti 746 mokiniai). Mokiniams, sergantiems ar izoliuotiems dėl COVID-19 ligos, turintiems laikinų sveikatos sutrikimų „neiškristi“ iš ugdymo proceso padeda gimnazijos taikoma hibridinio mokymo sistema. |
| Vadybinių ir asmeninių kompetencijų tobulinimas. | Dalyvavau NŠA organizuotuose švietimo įstaigų vadovų–mentorių mokymo programos įgyvendinime „Švietimo įstaigų vadovų–mentorių kompetencijų tobulinimas“ III dalyje, skirtoje pasidalyti žiniomis ir patirtimi apie mokyklos veiklos strateginį planavimą ir mokyklos veiklos strateginį valdymą.   |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

 **6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos pagal sutartus vertinimo rodiklius | Gerai ☐ |
| 6.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 6.4. Užduotys neįvykdytos pagal sutartus vertinimo rodiklius | Nepatenkinamai ☐ |

 **7. Kompetencijos, kurias norėtų tobulinti**

|  |
| --- |
| 7.1. Vadovavimo ugdymui ir mokymuisi. |
| 7.2. Lyderystė ir vadyba. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

 **8.Kitų metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Gerinti ugdymo(si) kokybęir užtikrinti pažangą (tęstinė) (veiklos sritis – asmenybės ūgtis) | 8.1.1. Aukštesni mokinių mokymosi pasiekimai. 8.1.2. Efektyvi mokinių individualios pažangos stebėsena. | 8.1.1.1. 53 proc. mokinių pagerins mokymosi rezultatus ir ne mažiau 1,5 proc. mokinių turės tą patį įvertinimą.8.1.1.2. Pagrindiniu ir aukštesniuoju lygiu baigs ne mažiau 51 proc. mokinių.8.1.1.3. Bendras valstybinių brandos egzaminų vidurkis 50,6.8.1.1.4. Mokinių, laikiusių pagrindinio ugdymo pasiekimų patikrinimą, įvertinimo vidurkis lietuvių k. ir matematikos pasiekimų patikrinimas ne mažesnis nei šalies ir savivaldybės.8.1.1.5. Ne mažiau kaip 95 proc. mokytojų savo darbe naudoja skaitmenines mokymosi aplinkas. 8.1.1.6. 0,5 proc. padidėjo mokinių, besimokančių gerai ir labai gerai.8.1.2.1. Ne mažiau kaip du kartus per metus vyks kiekvienos klasės individualios pažangos aptarimai su mokytojais ir specialistais.8.1.2.2. Taikomi individualios pažangos stebėjimo įrankiai 84 procentams 1–8 klasių mokinių bus paveikūs. |
| 8.2.Kokybės krepšelio įgyvendinimas stiprinant integralų, patyriminį ugdymą, paremtą diferencijavimu, individualizavimu ir suasmeninimu. (veiklos sritis – ugdymas(sis) | 8.2.1.Organizuoti seminarų ciklą stiprinant integralų, patyriminį ugdymą, paremtą diferencijavimu, individualizavimu ir suasmeninimu8.2.2. Integruotų pamokų organizavimas.8.2.3.Parengti ir pristatyti integruoti projektai.8.2.4. Kūrybinių industrijų ir verslumo bei lyderystės stovyklų organizavimas.. 8.2.5. Organizuoti praktinių užsiėmimų ciklą mokiniams ,,Savo ateitį kuriu pats“  | 8.2.1.1. Suorganizuotas 40 val. seminarų ciklas.8.2.1.2. Mokymuose dalyvauja ne mažiau kaip 80 proc. mokytojų.8.2.1.3. Projekto laikotarpiu pagerėja STEAM mokomųjų dalykų pažymio vidurkis 0,5 balo. 8.2.2.1. Per 2021–2022 m. m. pravedama ne mažiau kaip 12 integruotų pamokų, iš kurių vertinama ne mažiau kaip 7.8.2.3.1. Parengta ne mažiau kaip 20 integruotų projektų per mokslo metus ir suorganizuoti du renginiai skirti projektų pristatymams.8.2.3.2. Integruotų projektų rengime dalyvauja ne mažiau kaip 90 proc. mokinių.8.2.4.1 Suorganizuota po vieną kūrybinių industrijų ir verslumo bei lyderystės stovyklos kuriose dalyvauja ne mažiau kaip po 20 mokinių.8.2.5.1. Savivertės, socialumo ir gyvenimo planavimo temomis pravestų užsiėmimų mokiniams skaičius – 12 val.8.2.5.2. Mokinių, sistemingai analizuojančių savo mokymąsi, dalis nuo bendro mokinių skaičiaus – 60 proc.8.2.5.3. Mokinių, koregavusių savo individualius planus, procentas – 60 proc.8.2.5.4. Ne mažiau kaip 60 proc. abiturientų įstoja į aukštąsias mokyklas ir kolegijas . |
| 8.3. Kokybės krepšelio įgyvendinimas kuriant ir tobulinant dinamišką, funkcionalią aplinką, sudarančią sąlygas patirti ugdymo(si) sėkmę. (veiklos sritis – ugdymo (si) aplinka) | 8.3.1. Biologijos ir chemijos kabinetų pritaikymas patyriminiam ugdymui.8.3.2. Robotikos neformaliojo švietimo užsiėmimų plėtra.8.3.3. Interaktyvių grindų-sienos įrengimas, padedantis lavinti koordinaciją, loginį mąstymą ir matematinius gebėjimus.8.3.4. Personalizuoto ir patyriminio mokymosi metodų taikymas įvairiose ugdymo(si) veiklose.8.3.5. Gabių ir talentingų mokinių ugdymas | 8.3.1. 1. Įsigyta mokymo priemonių ir medžiagų STEAM ugdymui. 8.3.1.2. 5–8, I–IV klasių mokinių bendras metinis pažymio vidurkis padidės ne mažiau kaip 0,3.8.3.1.3. 5–8 mokinių metinis pažangumas kils iki 92 proc. (nuo 87,17).8.3.2.1. Robotikos užsiėmimus lanko ne mažiau kaip 10 mokinių iš kiekvieno klasių koncentro (1–4 kl., 5–8 kl., I–IV kl.).Užsiėmimas skiriama 4 savaitinės valandos.8.3.3.1. Įsigyti 2 interaktyvūs siena-grindys įrenginiai.8.3.3.2. Panaudojamas ne mažiau kaip 2 kartus per savaitę ugdymo procese.8.3.4.1. Stebėta ne mažiau kaip po 3 kiekvieno mokytojo pamokas projekto įgyvendinimo metu.8.3.4.2.Kiekvienoje dalykų mokytojų grupėje organizuotos ne mažiau kaip trys diskusijos.8.3.5.1. Įsteigta 1 gamtos mokslų akademija.8.3.5.2. Akademijos veikloje dalyvauja ne mažiau kaip 20 mokinių. |

**9.Rizika, kuriai esant nustatytos užduotys gali būti neįvykdytos(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1.Žmogiškieji faktoriai (liga ir kt. priežastys) |
| 9.2. Force majore (įvykiai ar aplinkybės, kurių negalima nei numatyti arba išvengti, nei kuriomis priemonėmis pašalinti) arba nepakankamas finansavimas |
|  |

 **VI SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

**8. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

įgalioto asmens pareigos)

**Galutinis metų veiklos ataskaitos įvertinimas** \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas)